Երկկողմանի նախաձեռնութիւններուն նպաստելու խնդիրը քննարկելու ժամանակ երկու վարչապետները կանգ առին նաեւ մօտաւոր ապագային Հայաստան-Լիբանան միջկառավարական յանձնաժողովի նիստի մը կազմակերպման վրայ։ Կարէն Կարապետեան Պէյրութի մէջ յայտարարեց, որ երկու երկիրները կրնան համագործակցիլ բազմաթիւ բնագաւառներու մէջ. ինչպէս՝ արդիւնաբերութիւն, ոսկերչութիւն, դեղագործութիւն, գիւղատնտեսութիւն, զբօսաշրջութիւն եւ տեղեկատուութեան փորձագիտութիւններ։ Հայ-լիբանանեան բանակցութիւններուն ընթացքին օրակարգի վրայ եկան նաեւ արեւային եւ այլընտրանքային ուժանիւթի արտադրութեան զարգացման խնդիրները։